पत्नी हिमानी संग किया बेबी गर्ल का स्वागत, बोले- कम्पलीट फील कर रहा हूं
Prabhu Deva and His Second Wife, Himani Singh, Blessed with a Baby Girl मशहूर डांस कोरियोग्राफर और डायरेक्टर प्रभु देवा एक बार फिर से पिता बन गए हैं। इस बारे में उन्होंने खुद जानकारी दी है। प्रभु ने अपनी पत्नी डॉक्टर हिमानी के साथ बेबी गर्ल का स्वागत किया है।
मशहूर डांस कोरियोग्राफर और डायरेक्टर प्रभु देवा एक बार फिर से पिता बन गए हैं। इस बारे में उन्होंने खुद जानकारी दी है। प्रभु ने अपनी पत्नी डॉक्टर हिमानी के साथ बेबी गर्ल का स्वागत किया है।
डायरेक्टर ने खुद किया कन्फर्म
प्रभु ने टाइम्स ऑफ इंडिया से बात करते हुए इस खबर को खुद कन्फर्म किया है। उन्होंने कहा, ‘हां, यह सच है। मैं इस उम्र (50) में एक बार फिर से पिता बन गया हूं। मैं बहुत खुश हूं और कम्पलीट फील कर रहा हूंं।’
बेटी संग वक्त बिताने के लिए कम किया वर्कलोड
प्रभु ने यह भी बताया कि बेटी और परिवार के साथ ज्यादा वक्त बिताने के लिए उन्होंने अपना वर्कलोड भी कम कर लिया है। प्रभुदेव ने कई हिंदी, तमिल और तेलुगु फिल्मों का निर्देशन किया है। सलमान खान स्टारर ‘राधे’ उनके डायरेक्शन में बनी आखिरी फिल्म थी।
2020 में की थी दूसरी शादी
प्रभु ने पहली पत्नी रामलता से डिवोर्स के 9 साल बाद 2020 में डॉक्टर हिमानी से दूसरी शादी की थी। पहली शादी से प्रभु को 3 बच्चे थे जिसमें से एक का कैंसर की वजह से निधन हो गया था। बाकी दो बच्चे मां के साथ रहते हैं।